PRITARTA

Kupiškio rajono savivaldybės tarybos

2019 m. vasario 21 d. sprendimu Nr. TS-

**KUPIŠKIO MENO MOKYKLOS**

**2018 METŲ VEIKLOS ATASKAITA**

**I SKYRIUS**

**ĮŽANGA. BENDROSIOS ŽINIOS**

2018 m. Kupiškio meno mokykla vykdė dailės ir muzikos ankstyvojo, parengiamojo, pradinio ir pagrindinio, muzikos išplėstinio, kryptingo ugdymo bei profesinės linkmės muzikinio ugdymo modulio programas. Įgyvendindama 2018–2020 metų strateginio veiklos plano tikslus, mokykla vykdė ugdymo kokybės ir sėkmingumo, ugdymo ir meninės aplinkos patrauklumo bei mokyklos kultūros ir ryšių plėtros programas. Mokyklos veiklos kryptys: meninė-kūrybinė, mokomoji, koncertinė ir švietėjiška.

Daiva Šakickienė – direktorė, baigusi Lietuvos konservatoriją, muzikos mokytoja metodininkė, vadybinis stažas – 9 metai. Mokykloje dirbo 22 mokytojai: mokytojas ekspertas – 1, mokytojai metodininkai – 11, vyresnieji mokytojai – 8, mokytojai – 2. Mokykloje dirbo 4 nepedagoginiai darbuotojai, iš kurių vienas – kūrikas šildymo sezono metu.

2018 m. Kupiškio meno mokykloje mokėsi 240 mokinių. Mokykloje veikė 5 skyriai: fortepijono skyrius, liaudies instrumentų skyrius, Antašavos skyrius, Subačiaus skyrius ir dailės skyrius. Fortepijono skyriuje mokėsi 79 mokiniai. Iš jų: fortepijono instrumento – 37 mokiniai, smuiko – 13 mokinių, chorinio dainavimo – 12 mokinių, dainavimo – 2 mokiniai. Antašavos skyriuje – 5 mokiniai ir Subačiaus skyriuje –10 mokinių. Liaudies instrumentų skyriuje mokėsi 67 mokiniai. Iš jų: klarneto instrumento – 6 mokiniai, varinių pučiamųjų – 10 mokinių, fleitos – 7 mokiniai, gitaros – 13 mokinių, kanklių – 11 mokinių ir akordeono instrumento –20 mokinių. Dailės skyriuje mokėsi 61 mokinys. Pagal pradinio ugdymo programą mokėsi 29 mokiniai ir pagal pagrindinio ugdymo programą mokėsi 32 mokiniai. Išplėstinio ir kryptingo ugdymo programas buvo pasirinkę 18 muzikos skyriaus mokinių. Pagal ankstyvojo meninio ugdymo programą mokėsi 11 vaikų, pagal parengiamojo – 4 vaikai.

2018 m. nuo mokesčio už mokslą buvo atleisti 4 proc. mokinių, kurių šeimos gauna socialinę paramą. 5 proc. mokinių suteikta 50 proc. mokėjimo už mokslą lengvata, nes jie tapo tarptautinių ir respublikinių konkursų laureatais. 3 proc. mokinių kompensuotos važiavimo išlaidos.

**II SKYRIUS**

**VYKDYTA VEIKLA IR PASIEKTI REZULTATAI**

Mokinių pasiekimų pažanga

Dailės skyriaus mokinių pažangumo vidurkiai:

|  |  |  |  |  |  |  |  |
| --- | --- | --- | --- | --- | --- | --- | --- |
| Klasė | Pradinis ugdymas | | | Pagrindinis ugdymas | | | |
| 1 klasė | 2 klasė | 3 klasė | 4 klasė | 5 klasė | 6 klasė | 7 klasė |
| Vidurkis | 9.7 | 10 | 9.9 | 9.4 | 9.8 | 8.6 | 9.0 |
| Vidurkis | 9.9 | | | 9.2 | | | |
| Bendras skyriaus vidurkis | 9.6 | | | | | | |

17 proc. dailės skyriaus mokinių mokėsi puikiai. Gerai ir labai gerai – 60 proc. mokinių.

Fortepijono skyriaus mokinių pažangumo vidurkiai:

|  |  |  |  |  |  |  |
| --- | --- | --- | --- | --- | --- | --- |
| Skyrius | Solinis dainavimas | Fortepijonas | Smuikas | Chorinis dainavimas | Antašavos skyrius | Subačiaus skyrius |
| Vidurkis | 10.0 | 8.7 | 9.8 | 8.8 | 9.3 | 8.7 |
| Bendras skyriaus vidurkis | 9.2 | | | | | |

16 proc. fortepijono skyriaus mokinių mokslo metus baigė puikiais įvertinimais. Gerais ir labai gerai įvertinimais baigė 51 proc. mokinių.

Liaudies instrumentų skyriaus pažangumo vidurkiai:

|  |  |  |  |  |  |  |
| --- | --- | --- | --- | --- | --- | --- |
| Dalykas | Klarnetas | Variniai pučiamieji | Fleita | Gitara | Kanklės | Akordeonas |
| Vidurkis | 9.3 | 8.9 | 9.7 | 8.6 | 8.9 | 9.3 |
| Bendras skyriaus vidurkis | 9.1 | | | | | |

11 proc. liaudies instrumentų skyriaus mokinių mokslo metus baigė puikiais įvertinimais. Gerais ir labai gerais – 52 proc. mokinių.

Skyrių ir mokyklos pažangumo vidurkiai

2017–2018 m. m.

|  |  |  |  |  |  |
| --- | --- | --- | --- | --- | --- |
| Ugdymas | Fortepijono skyrius | Liaudies instrumentų skyrius | Dailės skyrius | Antašavos skyrius | Subačiaus skyrius |
| Pažangumo vidurkis | 9.2 | 9.1 | 9.6 | 9.3 | 8.7 |
| Bendras mokyklos pažangumo vidurkis | 9.2 | | | | |

Puikiai mokslo metus baigė 15 proc. Kupiškio meno mokyklos mokinių. 57 proc. mokinių įvertinimai buvo geri ir labai geri. Bendras mokyklos pažangumas – 100 proc. Baigiamuosius egzaminus muzikos ir dailės skyriaus mokiniai išlaikė 100 proc. pažangumu. Visų dailės skyriaus mokinių baigiamieji kūrybiniai darbai įvertinti aukščiausiais balais. 36 proc. muzikos skyriaus mokinių dalyko baigiamųjų egzaminų įvertinimai puikūs, 64 proc. įvertinimai – labai geri. Solfedžio baigiamąjį egzaminą labai gerai išlaikė 71 proc. mokinių. 100 proc. mokyklą baigusių mokinių įgijo pagrindinį išsilavinimą. Akademinių atsiskaitymų ir kontrolinių pamokų metu buvo stebėta mokinių pažanga. 75 proc. muzikos skyriaus mokinių padarė pažangą, o dailės skyriaus – 85 proc. Sudaryti individualūs ugdymo planai suteikė kiekvienam mokiniui galimybę atsiskleisti, siekti geresnio įvertinimo, stiprino mokymosi motyvaciją. Motyvacijai skatinti buvo taikytos šios priemonės: mokslo metų pabaigos renginyje buvo teikiamos padėkos už gerą mokymąsi, dalyvavimą įvairiuose konkursuose ir festivaliuose, kelionės išlaidų į konkursus ir festivalius apmokėjimas, nemokamas dalyvavimas mokyklos organizuojamuose konkursuose ir festivaliuose, 50 proc. mokėjimo už mokslą lengvata tarptautinių ir respublikinių konkursų laureatams.

Mokykla vykdė profesinės linkmės muzikinio ugdymo modulio programą, skirtą aukštą mokymosi motyvaciją turintiems gabiems mokiniams, sudarydama pakankamas sąlygas siekti specializacijos ir tolesnio mokymosi pagal meno studijų srities programas. Vykdant šią programą mokykla glaudžiai bendradarbiauja su Nacionaline Mikalojaus Konstantino Čiurlionio menų mokykla. 2018 m. profesinės linkmės muzikinio ugdymo modulio programą pasirinko 2 mokiniai: fleitos 5 klasės mokinė ir akordeono 3 klasės mokinė.

10 proc. mokyklos mokinių pasirinko neformaliojo ugdymo išplėstinio muzikinio ir kryptingo muzikinio ugdymo meno kolektyvuose programas. Mokiniai gilino ir įtvirtino kolektyvinio ir individualaus muzikavimo gebėjimus, lavino bendrąsias kompetencijas ir asmeninę saviraišką. Mokykla vykdo kryptingo ugdymo programą ir muzikiniuose kolektyvuose. Mokiniams buvo pasiūlyta galimybė gebėjimus, žinias pritaikyti 24 muzikiniuose kolektyvuose (įvairiuose kameriniuose, instrumentiniuose, vokaliniuose ansambliuose, fortepijoniniuose duetuose, choruose). 2018 m. mokyklos mokiniai galėjo pasirinkti du didelės apimties instrumentinius kolektyvus: Pučiamųjų instrumentų orkestrą ir Vaikų kapelą. 229 mokiniai pasirinko mokomuosius kolektyvus ir plėtojo ansamblio bei kolektyvinio muzikavimo, sceninės kultūros, meno interpretacijos ir meninės saviraiškos įgūdžius.

Suburti 6 muzikiniai kolektyvai (66 mokiniai) – Mišrus vokalinis ansamblis, Merginų vokalinis ansamblis, Gitaristų ansamblis, Jaunių choras, Kanklininkių ansamblis ,,Obelyta“, Instrumentinė grupė. Šie kolektyvai tapo laureatais ir dalyviais tarptautiniuose ir respublikiniuose konkursuose: ,,Dainų dainelė 2018" Biržuose ir Vilniuje, ,,Lietuva, aš už muziką“ Panevėžyje, 2018 m. Lietuvos šimtmečio dainų šventėje ,,Vardan tos..“ Vilniuje, ,,GuitArt Manevychi“ Ukrainoje. Merginų vokalinis ansamblis respublikiniame konkurse ,,Lietuva, aš už muziką“ pelnė II vietos laureato diplomą. Jaunių choras ir Kanklininkių ansamblis ,,Obelyta“ dalyvavo 2018 m. Lietuvos šimtmečio dainų šventėje ,,Vardan tos..“ Vilniuje, Klaipėdos krašto tautinės muzikos festivalyje ,,Trimitatis“, Aukštaitijos regiono dainų ir šokių šventėje „Šimtmečio skrynia" Panevėžyje. Renginių metu mokiniai dalinosi muzikine patirtimi, ugdė pasitikėjimą savo jėgomis, tautiškumą, patriotiškumą, žmogiškąsias vertybes, plėtė kultūrinį akiratį.

190 mokinių iš 17 muzikinių kolektyvų dalyvavo mokykloje surengtuose renginiuose, festivaliuose ir projektuose. 100 proc. mokinių iš 24 muzikinių kolektyvų dalyvavo savivaldybės, šalies įvairiuose renginiuose ir festivaliuose. Rajono bendruomenės kūrybos ir meninės saviraiškos šventėje ,,Ir šviesa ir tiesa“, dalyvavo 49 proc. mokyklos mokinių iš 6 muzikinių kolektyvų: 215 dailės ir muzikos skyriaus mokinių dalyvavo tarptautiniuose, šalies, apskrities, savivaldybės konkursuose, festivaliuose, koncertuose ir parodose. 32 mokiniai tapo savivaldybės lygmens konkursų ir atrankų laureatais, 88 mokiniai dalyvavo 8 apskrities ir šalies konkursuose.

28 mokiniai tapo apskrities ir 20 šalies konkursų laureatais, 9 mokiniai – apskrities ir šalies konkursų diplomantais. 134 dailės ir muzikos skyriaus mokinių dalyvavo 16 tarptautinių konkursų. 18 mokinių įteikti tarptautinių konkursų laureatų diplomai, 16 mokinių įteikti tarptautinių konkursų-parodų dalyvių diplomai ir sertifikatai.

I Visos Ukrainos atvirame klasikinės gitaros muzikos festivalyje-konkurse ,,GuitArt Manevychi“ gitaros klasės mokinys buvo apdovanotas aukščiausiu I laipsnio laureato diplomu ir gitara. Fleitos 5 klasės mokinė tarptautiniame konkurse ,,Les clés d‘or“, kuris vyko Vilniuje, buvo apdovanota bronzos medaliu. Tarptautiniame pučiamųjų instrumentų konkurse ,,Naujene Wind 2018“ Latvijos Respublikos Daugpilio mieste, fleitininkė laimėjo I vietos laureato diplomą. Dainavimo klasės mokinė dalyvavo Lietuvos vaikų ir moksleivių televizijos konkurse ,,Dainų dainelė 2018" ir tapo respublikinio turo laureate bei dainavo finaliniame laureatų koncerte Lietuvos nacionaliniame operos ir baleto teatre.

Dailės skyriaus mokinė pelnė II vietos laureato diplomą tarptautiniame piešinių konkurse ,,Skraidantys ateities aparatai“, kurį surengė Lietuvos aviacijos muziejus. 40 dailės skyriaus mokinių dalyvavo tarptautiniame grafikos kūrybinių darbų konkurse Čekijoje ,,Gražus kaip gėlės mūsų kraštas“. 11 mokinių gavo parodos dalyvių sertifikatus ir jų grafikos darbai buvo eksponuojami konkurso nugalėtojų parodoje. Tarptautiniame keramikos konkurse „Kitas 100“ trys mokiniai gavo parodos dalyvių sertifikatus

Pamokos kokybės pažanga

Administracija stebėjo ir vertino 25 individualias ir grupines mokytojų pamokos. Vertinta ir stebėta kiekvieno mokytojo viena pamoka. Vyko 37 kontrolinės pamokos, kurių metu kartu su mokytojais ir mokiniais buvo aptarta kiekvieno mokinio individuali pažanga. Administracija stebėjo ir vertino 28 akademinius atsiskaitymus, 5 perklausas, 5 baigiamuosius egzaminus. Taip pat dalyvavo 15 tėvų susirinkimuose, stebėjo ir vertino 35 mokykloje ir už jos ribų vykusius renginius. Vienam pedagoginiam darbuotojui tenka 6 stebėtos ir vertintos veiklos. Dominuoja šie stebėtų ir vertintų pamokų aspektai: pamokos uždaviniai orientuojami į aukštesnius gebėjimus turinčius vaikus, mokiniai skatinami kelti individualius tikslus, pasirinkti temas, užduotis. Mokiniai yra motyvuojami ir geba mokytis bendradarbiaujant grupėse bei dirbdami porose. Mokytojai su mokiniais aptaria vertinimo kriterijus, vyrauja paveikus formuojamasis vertinimas: klaidų taisymas, efektyvūs pagyrimai. Mokytojai nepakankamai naudoja paveikųjį konsultavimą, trūksta abipusio (mokytojo ir mokinio) grįžtamojo ryšio (dialogo), kuriuo būtų siekiama taisyti ugdymosi spragas, padedant mokiniui siekti optimalios sėkmės. Ne visi mokiniai skatinami bei geba įsivertinti savo atliktas užduotis. Mokinių ir mokytojų tarpusavio santykiai grindžiami pagarba, pasitikėjimu. Palankus mokyklos mikroklimatas.

Mokyklos strateginio plano programos „Ugdymo kokybė ir sėkmingumas“ tikslas – meninėje veikloje atskleisti kiekvieno mokinio gabumus, sėkmingai ugdyti mokinių kultūrines, asmenines, socialines ir kitas kompetencijas. Mokinių kūrybiškumas ir iniciatyvumas geriausiai atsiskleidžia koncertinėje veikloje. Netradicinėse aplinkose – Kupiškio rajono savivaldybės kultūros centre (toliau – Kupiškio kultūros centras) ir Kupiškio rajono savivaldybės viešojoje bibliotekoje (toliau – Kupiškio viešoji biblioteka), Kupiškio ir Rokiškio etnografijos muziejuose, Biržų kultūros centre, Utenos A.S. Miškinių viešojoje bibliotekoje, Biržų pilyje, Ilzenbergo dvare, Adomynės dvare, Vilniaus Šv. Kotrynos ir Kupiškio Kristaus Žengimo į Dangų bažnyčiose, Palangos koncertų salėje, Kėdainių, Biržų muzikos mokyklose – mokiniams vyko 27 įvairių edukacinių veiklų ir pamokų. Dalyvavo 90 proc. dailės ir muzikos skyriaus mokinių. 2018 m. mokykloje buvo vykdomas tęstinis projektas ,,Edukacinės pamokos“ meno mokyklos mokiniams ir draugams. Vyko 10 įvairių edukacinių pamokų mokykloje, rajono darželiuose bei kitose įstaigose. Dalyvavo 60 proc. mokinių. Vyko 17 integruotų kūrybiško ugdymosi edukacinių veiklų. Dalyvavo 80 proc. mokinių.

Mokinių vertybinių nuostatų, pilietiškumo ūgties pažanga

2018 m. meno mokykloje surengta 12 mokinių vertybines nuostatas bei pilietiškumo ūgties pažangą ugdančių renginių. Tai – 5 tradiciniai, 3 tęstiniai, 4 nauji renginiai. Juose dalyvavo 65 proc. mokinių. Mokykloje organizuotas III tarptautinis konkursas ,,Jaunieji talentai 2018“, kuris buvo skirtas kovo 11- jai – Lietuvos Nepriklausomybės atkūrimo dienai paminėti.

Surengta jaunių choro šventė-koncertas ,,Mes čia tikrai esam“, kuri sukvietė mokyklos bendruomenę ir miesto visuomenę. 100 proc. (30 mokinių) dalyvavo mokyklos dailės ir muzikos skyrių 1 klasės mokinių parodoje-koncerte. Renginio tikslas – pirmasis viešas pasirodymas, emocinio stabilumo skatinimas, meninio džiaugsmo išgyvenimas.

Padėkos diena buvo skirta gabiausiems, laimėjusiems įvairiuose konkursuose, motyvuotiems bei džiuginantiems didelėmis pastangomis jauniesiems meno mokyklos muzikams ir dailininkams. Organizuodami muzikos globėjos Šv. Cecilijos dienos paminėjimo koncertą, sulaukėme svečių iš Šiaulių 1-osios muzikos mokyklos. Chorinio dainavimo skyriaus jaunių choro „Gama“ atliekamą profesionalią koncertinę programą klausėsi mokyklos bendruomenė ir miesto visuomenė. Tradicinis kalėdinis koncertas ,,Kalėdiniai laiškai“ sukvietė apie 150 mokinių ir apie 120 mokyklos bendruomenės narių ir svečių.

2018 m. mokykla įgyvendino 25 projektus: 10 mokyklos lygmens ir 7 projektus vykdė rajone. Buvo 7 respublikinių bei tarptautinių projektų dalyviais Projektuose dalyvavo 100 proc. mokyklos mokinių. Rajono švietimo, kultūros bei kitose įstaigose organizuota 17 koncertų, kuriuose koncertavo 70 proc. meno mokyklos mokinių. Surengtos 7 dailės skyriaus mokinių darbų parodos, kuriose 70 mokinių pristatė 85 autorinius, kūrybinius tapybos ir keramikos darbus.

Kupiškio meno mokyklos kanklininkių ansamblis ,,Obelyta“ dalyvavo projekte ,,Kanklės per šimtmečio Lietuvą“, kuris buvo vykdomas įvairiuose Lietuvos miestuose. Projekto tikslas – propaguoti tradicinį kankliavimą ir etnokultūrą, skleisti ir populiarinti liaudišką muzikavimą, dainavimo tradicijas, pasidalinti gerąja patirtimi, plėsti ir gilinti žinias ir suvokimą, kas iš tiesų yra mūsų tautos šaknys, paveldas, kuo jis aktualus ir reikšmingas jaunajai kartai. Projektas turėjo įtakos ne tik mokinių kultūrinių vertybių ugdymui, bet ir mokinių meninio akiračio plėtimui, užimtumui, prevencijai. Projektai, kuriuos vykdydami vykome į kitus rajonus, skatino mokinių saviraišką, kūrybinį aktyvumą, užimtumą, turėjo įtakos jų akiračio, erudicijos ir kultūros plėtotei.

Mokyklos mokiniai ir mokytojai dalyvavo Biržų Vlado Jakubėno muzikos mokyklos projekte „Lietuvos atkūrimo 100 švenčiame su draugais“. Bendros veiklos paskatino dalintis menine patirtimi ir idėjomis, sustiprinti bendradarbiavimą ir puoselėti kultūrą.

Kupiškio meno mokyklos dailės skyriaus mokiniai, norėdami paminėti dailininko K. Šimonio 130-ąsias gimimo metines ir atkurtos Lietuvos šimtmetį, surengė parodą skirtą kupiškėnams ir miesto svečiams. Mokinių darbai buvo atlikti dailininko tapymo maniera, į juos sudėti mokinių jausmai, mintys, idėjos, kurios persipina su lietuvių papročiais, senų daiktų improvizacijomis, aplinkinių vietovių dvarais, mūsų miesto reikšmingiausiomis vietomis. Tai puikus meninio pažinimo, kultūrinio paveldo puoselėjimo, užimtumo ir prevencijos pavyzdys.

86 proc. meno mokyklos mokinių kartu su mokytojais buvo 15 rajono ir 6 šalies kultūriniuose renginiuose, kurie buvo svarbūs vertybinių nuostatų bei pilietinės ūgties pažangai, dalyviais. 104 mokiniai kartu su mokytojais parengė 14 koncertinių programų ir dalyvavo Kupiškio rajono savivaldybės, Kupiškio etnografijos muziejaus, Kupiškio viešosios bibliotekos 3 parodų atidarymuose, 11 rajono įstaigų ir bendruomenių šventėse. 25 dailės skyriaus mokinių ir mokytojų darbai buvo eksponuojami 2 parodose Kupiškio kultūros centre ir Kupiškio viešojoje bibliotekoje. Kupiškio kultūros centre vyko Kupiškio savivaldybės mero Dainiaus Bardausko padėkos vakaro muzikinis koncertas, kuriame koncertavo pasaulinio lygio akordeonistas Martynas Levickis. Šiame koncerte buvo pakviesta dalyvauti ir Kupiškio meno mokyklos akordeono klasės mokinė.

111 mokinių dalyvavo 5 tarptautiniuose ir respublikiniuose konkursuose, atrankose, skirtuose tautos ir krašto kultūros kūrimui, jos tęstinumui ir tapatybės išsaugojimui, patriotiškumo ir pilietiškumo ugdymui. 35 proc. mokinių tapo šių konkursų laureatais, parodos dalyviais.

Mokyklos veiklos įsivertinimas

Mokyklos veiklos įsivertinimo apklausoje dalyvavo 72 proc. mokytojų, 42 proc. mokinių ir 38 proc. mokinių tėvų. Veiklos įsivertinimui pasirinkta II srities – ,,Ugdymas ir mokymasis“ temos (2.5.1.) Mokymosi poreikių nustatymas, (2.6.2.) Vertinimas kaip ugdymas, (2.6.3.) Vertinimas kaip informavimas. Įsivertinimui buvo naudotos anketos mokiniams, mokinių tėvams ir mokytojams, dokumentų analizė. Stiprieji veiklos aspektai: (2.6.2) mokytojai, mokiniai ir mokinių tėvai gerai suvokia pasirinktų vertinimo tipų, metodų bei formų paskirtį, taikomas tinkamas formalaus ir neformalaus vertinimo būdų derinys, kuris padeda realiai ir įvairiapusiškai įvertinti akademinę ir asmenybės raidos pažangą, mokytojų vertinimas stiprina mokinių pasitikėjimą savimi, skatina jų mokymosi motyvaciją, skatinamas mokinių savęs vertinimas. (2.6.3.) Sukurta ir veikia mokykloje tėvų (globėjų) informavimo sistema, nurodanti informavimo tikslus, procedūras ir jų įvairovę. Beveik visi mokytojai nuolat, sistemingai ir korektiškai informuoja tėvus (globėjus) apie vaikų pasiekimus ir daromą pažangą. Ypač pabrėžiami asmeniniai pasiekimai, pažanga ir tolesnių mokymosi žingsnių planavimas. (2.5.1.) Beveik visų mokinių teigimu mokykloje vykdoma veikla tenkina jų pageidavimus mokytis dalykų pagilintai, puikios galimybės tobulinti meninius gebėjimus. Dauguma mokinių tvirtina, kad yra sudaryta galimybė rinktis ir keisti mokomuosius dalykus bei programas, mokymas organizuojamas atsižvelgiant į mokinių poreikius, gebėjimus ir galimybes, užtikrina mokymosi programos tęstinumą ir perimamumą, tinkamai parengia tolesniam mokymuisi/ studijoms.

Mokytojų ir vadovų lyderystės bei kompetencijų pažanga

50 proc. meno mokyklos mokytojų pasidalino patirtimi, profesinėmis žiniomis su rajono įstaigų muzikos ir pradinių klasių mokytojais. Buvo vykdomas tęstinis metodinis projektas, kurio metu pravesta 8 edukacinės pamokos 2 meno mokykloje, 4 rajono mokyklose ir 2 darželiuose. 10 proc. mokyklos mokytojų teikė praktinę-metodinę pagalbą rajono muzikos ir dailės mokytojams. 50 proc. mokytojų rengė seminarus, pranešimus, metodinę medžiagą ir parodas. Trys solfedžio mokytojos dalinosi patirtimi, skaitė pranešimus respublikos mokytojams. Dailės mokytojos dalyvavo ir pristatė kūrybinius darbus parodoje ,,Kūrybos erdvės-2018“. 10 proc. meno mokyklos mokytojų kartu su mokiniais dalyvavo 2 metodiniuose kvalifikacijos tobulinimo šalies seminaruose-praktikumuose.

Vidutinis kvalifikacijos tobulinimo valandų skaičius, tenkantis vienam mokytojui – 30 val. Mokytojai dalyvavo 24 kvalifikacijos tobulinimo kursuose-seminaruose (662 val.). 100 proc. mokytojų kėlė kvalifikaciją mažiausiai 2 dienas per metus. Mokytojai dalyvavo tarptautinių konkursų vertinimo komisijose.

Mokyklos direktorius kvalifikaciją tobulino 182 valandas konferencijose ir seminaruose, 3 seminaruose skaitė pranešimus ir dalinosi patirtimi su šalies, rajono muzikos ir meno mokyklų vadovais ir mokytojais. Kupiškio meno mokyklos veiklą ir vaikų meninių kompetencijų ugdymo svarbą pristatė Kupiškio vaikų lopšelio-darželio ,,Obelėlė“ tėvų visuotiniame susirinkime. Dalyvavo 3 konkursų dalyvių vertinimo komisijose. Mokyklos mokytojams inicijavo psichologės L. Dubosaitės seminarą. Direktorius vadovavo tarptautinio konkurso bei projektų organizavimo komitetui, dalyvavo 5 šalies renginiuose ir projektuose pristatant mokyklos veiklą, stiprinant partnerystės ryšius, skleidžiant profesionaliąją patirtį. Kartu su mokytojais ir mokiniais dalyvavo ir pristatė meno mokyklą tarptautiniame projekte-festivalyje ,,Traide de piano“ Londone, inicijavo mokyklos mokytojų ir mokinių dalyvavimą respublikiniuose projektuose Mokyklos vadovas kartu su mokyklos komandomis organizavo 25 mokykloje vykusius renginius ir projektus bei dalyvavo 10 darbo grupėse. Stebėjo mokinių pasiekimus ir pažangą, bendradarbiavo su mokytojais. 80 proc. mokykloje vykusių tėvų susirinkimų diskutavo, dalinosi patirtimi ir skaitė pranešimus.

Mokyklos direktoriaus iniciatyva, užtikrinant higienos normų reikalavimus, buvo atlikti planuoto remonto ir ugdymo aplinkos turtinimo darbai. Atliktas šildymo sistemos vamzdynų remontas. Atnaujintas koncertinės salės ir klasių apšvietimas. Suremontuotos pastato nuogrindos, perdažyti gaisrinės saugos laiptai, atnaujinti ir nudažyti baldai bei atlikti kiti smulkaus remonto darbai. Mokyklos rūbinėlėje pakeistos rūbų kabyklos.

Koncertinei veiklai plėsti mokykla įsigijo klarnetą, fleitą, 2 saksofonus, 4 smuikus, 10 natų stovų, koncertinius rūbus, ankstyvojo ugdymo programos vaikams nupirko įvairių muzikinių instrumentų rinkinį. Atnaujinant IKT, įsigyti du projektoriai ir vienas ekranas, nupirkti natų rinkiniai ir mokyklinė magnetinė lenta.

95 proc. 2018 m. mokyklos veiklos programoje numatytų priemonių buvo sėkmingai įgyvendinta. Buvo sudarytos 5 darbo grupės, komandos, kurių veikla turėjo įtakos mokyklos pažangai. 2018 m. meno mokykla gavo 8 socialinių partnerių padėkas už paramą ir pagalbą organizuojant renginius, aktyvų bendradarbiavimą, kūrybingą partnerystę, dalyvavimą projektuose, koncertus ir muzikinę sklaidą. D. Šakickienė inicijavo meno mokyklos bendradarbiavimo sutarčių pasirašymą su Latvijos Respublikos Babite muzikos mokykla, VŠĮ ,,Atvertos langinės“, Lietuvos mokinių neformaliojo švietimo centru.

**III SKYRIUS**

**VEIKLOS ATASKAITOS RODIKLIŲ SUVESTINĖ**

|  |  |
| --- | --- |
| **Rodiklio pavadinimas** | **Rezultatas** |
| **1. MOKINIŲ AKADEMINIAI PASIEKIMAI** | |
| 1.1. Bendras mokyklos mokinių pažangumas (proc.) | **100** |
| 1.2. Mokinių, įgijusių pradinį išsilavinimą, dalis (proc.) | **100** |
| 1.3. Mokinių, įgijusių pagrindinį išsilavinimą, dalis (proc.) | **100** |
| 1.4. Mokinių, dalyvaujančių kryptingo ugdymo programoje mokykloje, dalis (proc.) | **100** |
| 1.5. Mokinių, įgijusių ir neįgijusių meistriškumo pakopos rodiklį, dalis (proc.) | **NN** |
| 1.6. Mokinių, įgijusių aukštesnės meistriškumo pakopos rodiklį, dalis (proc.) | **NN** |
| 1.7. Mokinių, įgijusių pirmą meistriškumo pakopą, dalis (proc.) | **NN** |
| 1.8. Mokinių, įgijusių antrą meistriškumo pakopą, dalis (proc.) | **NN** |
| 1.9. Mokinių, įgijusių trečią meistriškumo pakopą, dalis (proc.) | **NN** |
| 1.10. Mokinių, įgijusių ketvirtą meistriškumo pakopą, dalis (proc.) | **NN** |
| 1.11. Mokinių, įgijusių penktą meistriškumo pakopą, dalis (proc.) | **NN** |
| 1.12. Mokinių, įgijusių šeštą meistriškumo pakopą, dalis (proc.) | **NN** |
| 1.13. Mokinių dalyvavimų tarptautiniuose, šalies, apskrities, savivaldybės konkursuose, festivaliuose, koncertuose, parodose, olimpiadose, varžybose ir kt., skaičius | **215** |
| 1.14. Savivaldybės lygmens konkursuose, varžybose ir kt. pelnytos prizinės vietos, skaičius | **32** |
| 1.15. Apskrities lygmens konkursuose, varžybose ir kt. pelnytos prizinės vietos | **28** |
| 1.16. Šalies lygmens konkursuose, varžybose ir kt. pelnytos prizinės vietos, skaičius | **20** |
| 1.17. Tarptautinio lygmens konkursuose, varžybose ir kt. pelnytos prizinės vietos | **18** |
| **2. PAMOKOS KOKYBĖ** | |
| 2.1. Administracijos stebėtos ir vertintos pamokos (pratybos), skaičius | **25** |
| 2.2.Vidutinis stebėtų ir vertintų pamokų (pratybų) skaičius, tenkantis vienam mokyklos mokytojui | **1** |
| 2.3. Administracijos stebėtos kitos mokytojų veiklos (atsiskaitymai, tėvų susirinkimai, renginiai ir pan.), skaičius | **137** |
| 2.4. Pamokos (pratybos) netradicinėse aplinkose, skaičius | **10** |
| 2.5. Edukacinės veiklos netradicinėse aplinkose, skaičius | **17** |
| **3. MOKINIŲ VERTYBINIŲ NUOSTATŲ BEI PILIETIŠKUMO ŪGTIS** | |
| 3.1. Renginiai (išskyrus projektus), skaičius | **12** |
| 3.2. Renginiuose (išskyrus projektus) dalyvavusių mokinių dalis (proc.) | **65** |
| 3.3. Rengti, įgyvendinti projektai, skaičius | **25** |
| 3.4. Vykdyti mokyklos lygmens projektai, skaičius | **10** |
| 3.5. Vykdyti tarptautinio, apskrities, šalies ir savivaldybės lygmens projektai, skaičius | **15** |
| 3.6. Projektuose dalyvavusių mokinių dalis (proc.) | **100** |
| 3.7. Mokiniai – dalyviai rajono renginiuose, skaičius | **200** |
| 3.8. Savivaldos institucijų inicijuotos ir įgyvendintos veiklos, skaičius | **2** |
| 3.9. Mokinių emocinis saugumas, 3–4 lygio įvertinimų procentinių išraiškų aritmetinis vidurkis | **95** |
| 3.10. Vykdytos prevencinės veiklos, skaičius | **6** |
| 3.11. Prevencinėse veiklose dalyvavusių mokinių dalis (proc.) | **74** |
| **4. MOKYKLOS VEIKLOS ĮSIVERTINIMO EFEKTYVUMAS** | |
| 4.1. Mokyklos veiklos įsivertinimo apklausose dalyvavusių mokinių dalis (proc.) | **42** |
| 4.2. Mokyklos veiklos įsivertinimo apklausose dalyvavusių mokinių tėvų dalis (proc.) | **38** |
| 4.3. Mokyklos veiklos įsivertinimo apklausose dalyvavusių mokytojų dalis (proc.) | **72** |
| **5. VADOVŲ IR MOKYTOJŲ LYDERYSTĖ BEI KOMPETENCIJOS** | |
| 5.1. Mokytojų, skleidusių patirtį savivaldybėje, dalis (proc.) | **50** |
| 5.2. Mokytojų, skleidusių patirtį šalyje, dalis (proc.) | **50** |
| 5.3. Mokytojų, gebančių stebėti ir identifikuoti individualią mokinio pažangą, dalis (proc.) | **100** |
| 5.4. Vidutinis kvalifikacijos tobulinimo valandų skaičius, tenkantis vienam mokytojui | **30** |
| 5.5. Kolegialiai stebėtos ir vertintos veiklos (modelis ,,Kolega – kolegai‘‘), skaičius | **44** |
| 5.6. Vadovai, skleidę patirtį savivaldybėje, skaičius | **3** |
| 5.7. Vadovai, skleidę patirtį šalyje, skaičius | **3** |
| 5.8. Vidutinis kvalifikacijos tobulinimo valandų skaičius, tenkantis vienam vadovui | **182** |
| 5.9. Įrengtos, pritaikytos ir naudojamos netradicinės ugdymo aplinkos, aplinkų mobilumas, skaičius | **1** |
| 5.10. Įgyvendintų metiniame veiklos plane numatytų priemonių dalis (proc.) | **95** |

Sutartinis žymėjimas: 0 – nėra duomenų; NN – nėra, negalėjo būti.

**IV SKYRIUS**

**PATVIRTINTŲ ASIGNAVIMŲ NAUDOJIMAS**

|  |  |  |  |  |
| --- | --- | --- | --- | --- |
| Biudžetas | | | | |
| Išlaidų rūšys | Išlaidų kodas | Išlaidų planas | Finansavimas | Kasinės išlaidos |
|
| Darbo užmokestis | 2.1.1.1.1.1 | 197570 | 194952.55 | 1924952.55 |
| Įnašai socialiniam draudimui | 2.1.2.1.1.1 | 60134 | 60009.81 | 60009.81 |
| Medikamentai | 2.2.1.1.1.02 | 168 | 167.90 | 167.90 |
| Ūkinis inventorius | 2.2.1.1.1.23 | 629 | 614 | 614 |
| Komunalinės paslaugos | 2.2.1.1.1.20 | 4000 | 4000 | 4000 |
| Kitos paslaugos | 2.2.1.1.1.30 | 2589 | 2583.05 | 2583.05 |
| Kitos mašinos ir įrengimai | 3.1.1.3.1.2 | 500 | 500 | 500 |
| Iš viso: |  | **266920** | **263874.94** | **263874.94** |

|  |  |  |  |  |
| --- | --- | --- | --- | --- |
| U | | | | |
| Išlaidų rūšys | Išlaidų kodas | Išlaidų planas | Finansavimas | Kasinės išlaidos |
|
| Darbo užmokestis | 2.1.1.1.1.1 | 2402 | 2402 | 2402 |
| Įnašai socialiniam draudimui | 2.1.2.1.1.1 | 733 | 733 | 733 |
| Iš viso: |  | **3135** | **3135** | **3135** |

|  |  |  |  |  |
| --- | --- | --- | --- | --- |
| Mokinio krepšelis | | | | |
| Išlaidų rūšys | Išlaidų kodas | Išlaidų planas | Finansavimas | Kasinės išlaidos |
|
| Darbo užmokestis | 2.1.1.1.1.1 | 16270 | 16270 | 16270 |
| Įnašai socialiniam draudimui | 2.1.2.1.1.1 | 4960 | 4960 | 4960 |
| Iš viso: |  | **21230** | **21230** | **21230** |

|  |  |  |  |  |
| --- | --- | --- | --- | --- |
| Pajamų įmokos | | | | |
| Išlaidų rūšys | Išlaidų kodas | Išlaidų planas | Finansavimas | Kasinės išlaidos |
|
| Ryšiai | 2.2.1.1.1.05 | 1700 | 1407.07 | 1407.07 |
| Transporto išlaikymas | 2.2.1.1.1.06 | 1545 | 1544,83 | 1544,83 |
| Apranga ir avalynė | 2.2.1.1.1.07 | 410 | 409.19 | 409.19 |
| Komandiruotės | 2.2.1.1.1.11 | 1446 | 1445.58 | 1445.58 |
| Ilgalaikio turto remontas | 2.2.1.1.1.15 | 1450 | 1449.90 | 1449.90 |
| Kvalifikacijos kėlimas | 2.2.1.1.1.16 | 1200 | 848.95 | 848.95 |
| Komunalinės paslaugos | 2.2.1.1.1.20 | 4900 | 2635.14 | 2635.14 |
| Informacinės technologijos | 2.2.1.1.1.21 | 690 | 397.11 | 397.11 |
| Reprezentacinės išlaidos | 2.2.1.1.1.22 | 450 | 193.84 | 193.84 |
| Ūkinis inventorius | 2.2.1.1.1.23 | 6110 | 5665.52 | 5665.52 |
| Kitos paslaugos | 2.2.1.1.1.30 | 5089 | 4580.32 | 4580.32 |
| Kitos mašinos ir įrenginiai | 3.1.1.3.1.2 | 3700 | 3699.34 | 3699.34 |
| Iš viso: |  | **28690** | **24276.79** | **24276.79** |

|  |  |  |  |  |
| --- | --- | --- | --- | --- |
| Paramos lėšos | | | | |
| Likutis  2018-01-01 | Gauta lėšų  2018 metais | Išlaidų sritys | Išleista lėšų | Likutis  2018-12-31 |
|
| 2458.38 | 640.45 | III Tarptautiniam konkursui ,,Jaunieji talentai 2018“, akordeonistų edukaciniam projektui ,,Draugystės tiltai 2018“, Subačiaus skyriaus projektui ,,Kalėdinė eglutė“, dailės skyriaus projektui ,,Baltas sapnas“, klasikinės muzikos koncertui-projektui ,,Šv. Cecilija-muzikos globėja“ ir mokyklos bendruomenės išvykai – projektui ,,Čipolinas“, kuris vyko Lietuvos nacionaliniame operos ir baleto teatre. | 380.73 | 2718.10 |
| Iš viso: | 380.73 |

Direktorė Daiva Šakickienė